
Uvodni podaci o kursu

· Ciljevi kursa
· Upoznavanje studenata sa 
· različitim kontekstima kliničke procene
· globalnim i specifičnim ciljevima kliničke procene
· potencijalnim sadržajima posla kliničkog psihologa

· Osposobljavanje studenata za 
· sprovodjenje kompletne standardne procedure kliničke procene u različitim kontekstima
· integraciju i smisaonu interpretaciju podataka dobijenih iz različitih izvora procene.

· Praktičan deo nastave:
· Psihološka eksploracija klijenta pod nadzorom odabranog mentora na psihijatrijskoj klinici ili drugoj ustanovi za brigu o mentalnom zdravlju u svrhe izrade kliničkog dosijea 
· Mentor je zaposleni diplomirani psiholog koji primenjuje bateriju testova, tehnika i skala za kliničku procenu u svom svakodnevnom radu
· Student dobija overen uput od nastavnika i dogovara sa mentorom termin i uslove za obavljanje psihološke eksploracije klijenta pod nadzorom mentora.
· Preduslovi za eksploraciju:
· Odslušani (poželjno i položeni ispiti) obavezni predmeti iz sedmog semestra na kliničkom modulu
· Studenti eksploraciju obavljaju nakon što su obavili stručnu praksu!
· Tokom psihološke eksploracije  student pod nadzorom mentora sprovodi sa odabranim klijentom kompletnu bateriju za kliničku procenu ličnosti: 
· kontaktni intervju, LOBI, VITI, intervju, MMPI 2  i projektivne tehnike (Crtež ljudske figure i Test nedovršenih rečenica)
· Nakon eksploracije student piše dosije o klijentu i predaje ga nastavniku u roku u kojem polaže ispit 
· Alternativa u vreme važenja epidemioloških mera zbog korone: Student piše dosije na osnovu dobijenog kompletnog materijala
· Studenti su obavezni da u kontaktu i radu sa klijentima poštuju etička pravila struke i da čuvaju privatnost i tajnost podataka o klijentima sa kojima sprovode psihološku eksploraciju

· Predispitne i ispitne aktivnosti
· Individualni seminarski rad – testiranje odabrane osobe iz nekliničke populacije i pisanje dosijea - do 25 poena 
· Kolokvijum - do 25 poena /polaže se pre odbrane dosijea /minimum 13 poena/
· Dosije kliničkog slučaja – pisani rad - do 40 poena /minimum 25 poena/
· Usmena prezentacija, odbrana dosijea - do 10 poena/minimum 4 poena 
· Nagradni poeni /do 10/ za aktivnost na grupnim konsultacijama

· Okvirni sadržaj predmeta
· Struktura i tok kliničke procene
· Globalni i specifični zadaci kliničke procene
· Selekcija, integracija i interpretacija podataka
· Nalaz i mišljenje psihologa
· Konteksti kliničke procene i tipični poslovi psihologa

LITERATURA ZA ISPIT

· Obavezna literatura:
· Vesna Gavrilov-Jerković (2008). Kliničko-psihološki praktikum.  Futura publikacije (sva poglavlja)
· Zapisi sa predavanja
	
· Preporučena dopunska literatura
· Nietzel, M. Bernsein, D. i Milich, R (2002) Uvod u kliničku psihologiju. Naklada Slap 

ŠTA JE KLINIČKA PROCENA?

· Bagby, Wild i Turner (2003): 
· To je proces rešavanja problema u kojem se putem intervjua, psiholoških testova i drugih tehnika dolazi do odgovora na pitanje zbog kojeg se procena i sprovodi.

· Cilj i svrha kliničke procene
· Maruish (1994): 
· Primarni zadatak psihološke procene u kliničkim uslovima je procena 
· kognitivnog i afektivnog funkcionisanja pacijenta, 
· procena ponašanja, 
· personalnih karakteristika, 
· slabosti i snaga pacijenta
· a sa ciljem da se o pacijentu definiše 
· određeno mišljenje, 
· eventualno odredi dijagnoza i 
· da se predvidi njegovo ponašanje 
· sa svrhom da se daju preporuke o tretmanskim rešenjima u najširem smislu reči.

· Lilienfield, Wood i Garb (2001):

· obezbeđivanje detaljnog opisa klijentovog problema
· omogućavanje uvida u osnovne interpersonalne i situacione faktore koji su doprineli pojavi i koji aktuelno doprinose održavanju problema i 
· predviđanje ishoda.

· Funkcionalni zadatak kliničke procene
· Obezbeđivanje podataka o 
· osnovnim biografskim odrednicama klijenta
· aktuelnoj životnoj situaciji i životnim  uslovima u kojima se nalazi klijent
· klijentovim žalbama i simptomima,
· razvoju i faktorima održavanja klijentovog problema,
· posledicama problema na klijentov život,
· njegovim stabilnim karakteristikama ličnosti,
· karakteristikama njegovog afektivnog, kognitivnog, motivacionog funkcionisanja,
· odbrambenim mehanizmima, mehanizmima suočavanja sa problemima, frustracionoj toleranciji...
· self konceptu, 
· sistemima verovanja, 
· interpersonalnom stilu...

REZIME
· Klinička procena se odnosi na proces prikupljanja podataka o pojedincu ili maloj grupi koji se nalaze u nekom stanju psihološkog problema ili psihološke potrebe u svrhu donošenja odluke relevantne za tog pojedinca ili grupu. 
· Klinička procena se sprovodi u skladu sa principima psihologije kao naučne discipline i u skladu sa etičkim principima struke.

· Konkretnije, ona obuhvata:
· opis i evaluaciju snaga i slabosti osobe i okoline u kojoj osoba živi
· teorijom vođenu i na empirijskim podacima zasnovanu konceptualizaciju problema zbog kojeg se procena i sprovodi i 
· navodjenje smernica za prevazilaženje problema.


Struktura i tok kliničke procene

Klijent je stigao! Šta sad?

Osnovna pitanja koja kliničar sebi treba da postavi:

· Prvo pitanje: Ko je klijent?
· Da li je u pitanju odrasla osoba, adolescent ili dete?
· Koje su osnovne demografske karakteristike klijenta (pol,obrazovanje, bračni status, zaposlenje, kulturna specifičnos...)t?
· Da li je u pitanju hospitalizovan klijent ili je ambulantni?
· Kakav utisak ova osoba ostavlja na mene?
· Uloga prve impresije:
· Informativna
· Socijalna dijagnoza
· Kontrolna
· Provera uskladjenosti prve impresije sa kasnijim podacima i konačnom opštom impresijom o ispitaniku
· Kontrola grešaka prve impresije

· Drugo pitanje: Ko šalje klijenta kod mene?
· Ko je naručilac procene?
· Da li je naručilac iz mog radnog okruženja?
· Da li je upoznat sa psihološkom terminologijom ili nije?

· Treće pitanje: Zašto naručilac šalje klijenta kod mene?
· Koje informacije očekuje da dobije?
· Da li treba da sprovedem neku klasifikaciju?
· Da li treba da pomognem razumevanju zašto klijent ima određeni problem ili zašto ispoljava ili je ispoljavao određeno ponašanje?
· Da li treba da predvidim neki ishod?
· Postavljena potpitanja odgovaraju tzv. globalnim ciljevima kliničke procene:
· Klasifikacija – razvrstavanje u kategorije: dijagnostička klarifikacija
· Deskripcija – razumevanje: dinamska dijagnoza
· Predikcija – kontrola
· Ako treba da pomognem u klasifikaciji problema, onda ću pažnju obratiti na sledeće indikatore:
· Najvažniji indikator:
· Kakva je klinička slika, na koje se probleme ili simptome klijent žali ili koji su problemi, simptomi ili sindromi uočljivi u ponašanju ili doživljavanju klijenta?
· Pomoćni indikatori:
· U kojim uslovima se dati problem razvio, koliko traje i koje posledice ima na svakodnevno funkcionisanje ispitanika?
· Koji faktori (personalni, interpersonalni i situacioni) doprinose održavanju problema?

· Ako treba da pomognem u razumevanju zašto klijent ima problem i zahvaljujući kojim faktorima se taj problem održava, onda ću obratiti pažnju na sledeće oblasti:
· dominantne personalne karakteristike klijenta
· indikatori kognitivnog, afektivnog i socijalnog funkcionisanja klijenta
· indikatori motivacionog profila
· biografska perspektiva pojave, razvoja i održavanja problema
· širi kontekst razvoja i održavanja problema
· šta je klijenta učinilo vulnerabilnim na poremećaj
· interakcija predisponirajućih, precipitirajućih faktora i protektivnih faktora

· Ako treba da predvidim neko klijentovo ponašanje, onda ću uzeti u obzir sledeće:
· šta kažu istraživanja o prediktorima ponašanja koje treba da predvidim i
· šta kaže teorija o relevantnim faktorima koje treba da procenim

· Najčešće, naručioci imaju sledeće specifične zahteve od kliničara koji odgovaraju tzv. specifičnim ciljevima kliničke procene:
· Dijagnostička klasifikacija
· pretpostavka da se psihički problemi mogu klasifikovati u predviđene dijagnostičke kategorije na osnovu
· subjektivnih klijentovih žalbi ( simptoma), 
· korelata poremećaja (personalne karakteristike klijenta)
· pokazatelja poremećaja (objektivno vidljivo ponašanje)
· kada se sprovodi:
· kada se kod pacijenta mogu registrovati simptomi više poremećaja
· kada postoji sumnja da manifestni simptomi pokrivaju neki drugi poremećaj
· Dinamska dijagnoza
· pretpostavka da dijagnoza nije dovoljna za razumevanje ili predikciju klijentovog ponašanja
· pretpostavka da je potrebno razumeti šire psihosocijalne ili kontekstualne činioce koji učestvuju u formiranju i održavanju problema da bi se mogao napraviti plan intervencija
· pretpostavka da su ljudski problemi izraz adaptacije i da je od značaja prepoznati eventualne izvore otpora klijenta da problem realno reši

· Procena podobnosti klijenta za psihoterapiju
· Najčešće obuhvata sledeća specifična pitanja:
· procena tretabilnosti problema
· procena kvaliteta spremnosti klijenta da započne i sprovede psihološku promenu
· procena indikacionog područja radi preporuke tipa tretman
· procena mogućih poteškoća

· Procena prema posebnim zahtevima
· procena preostale radne efikasnosti
· procena oštećenja kognitivnih funkcija
· ...

· Predikcija i postdikcija
· npr. procena verovatnoće da će klijent izvršiti neko destruktivno ili samodestruktivno ponašanje
· procena spremnosti klijenta da ide kući za vikend

· Evaluacija tretmana

· Četvrto pitanje: Za koje potrebe naručilac treba te informacije?
· Koji su cilj i svrha procene?
· Koju dilemu naručilac pokušava da razreši uz pomoć naše procene?
· Koje akcije će naručilac preduzeti nakon naše procene?

· Nužno je da razlikujemo cilj i svrhu kliničke procene. Cilj odgovara na pitanje šta radimo procenom, a svrha odgovara na pitanje zašto to radimo, čemu će to služiti ili kako to može pomoći naručiocu i klijentu.

· Primeri:
· Cilj je dijagnostička klarifikacija a svrha je procena preostale radne sposobnosti radi ostvarivanja prava na invalidsku penziju

· Cilj je dijagnostička klarifikacija a svrha je procena da li je klijentu treba uključiti i antipsihotike ili ne

· Cilj je dijagnostička klarifikacija a svrha je procena da li klijenta treba hospitalizovati

· Cilj je procena da li kod klijenta postoje znaci propadanja intelektualnih funkcija nakon određene traume a svrha je procena da li klijenta treba uključiti u određeni rehabilitacioni program...

· Cilj je procena da li kod klijenta postoje znaci propadanja intelektualnih funkcija nakon određene traume a svrha je procena traumatizovanosti radi naplate štete od onoga koje odgovoran za preživljenu traumu

· Peto pitanje: Zbog čega, zbog kojeg problema je klijent upućen na procenu?
· Na šta se klijent žali?Šta se problematično deava u klijentovom životu?
· Koja je vrsta klijentovog problema?
· Da li je hroničan ili akutan?
· Da li je intrapersonalan i/ili interpersonalan? 
· U kojem domenu klijentovog funkcionisanja je klijentov problem?
· Da li je psihološki i/ili organski?
· Da li je razvojno očekivan ili neočekivan?

· Ako je klijentov problem hroničan, onda će me zanimati sledeći indikatori:
· mehanizmi održavanja problema
· moguće dobiti od problema
· stepen kompromitovanja svakodnevnog funkcionisanja
· tok deterioracije

· Ako je klijentov problem akutan, onda će me zanimati:
· precipitirajući i deklanširajući faktori
· potencijali klijenta i njegovog okruženja radi sprečavanja hronifikacije 

· Ako je klijentov problem razvojno očekivan, onda će me zanimati:
· registrovanje kapaciteta klijenta i okoline da se adaptiraju na razvojno nove zadatke ili za razrešenje date krize i registrovanje kognitivno-emotivnih i interpersonalnih faktora koji su ometajući
· Ako je klijentov problem neočekivan onda će me zanimati:
· praćenje eventualnih indikatora psihopatološkog funkcionisanja i registrovanje trajnijih i stabilnijih intrapersonalnih i interpersonalnih faktora koji su u korelaciji sa problemom

· Da li je klijent kritičan u odnosu na problem?
· Da li ja znam dovoljno o ovoj vrsti problema ili treba dodatno da se informišem?

· Šesto pitanje: Da li klijent dobrovoljno učestvuje u kliničkoj proceni i da li shvata cilj i svrhu dijagnostičke procedure?

· Sedmo pitanje: Koje informacije su mi potrebne da bih odgovorila na zahtev naručioca procene?
· Da li ću potrebne informacije dobiti od klijenta ili treba da uključim i druge stručnjake i njegovu okolinu?
· Koje oblasti klijentovog funkcionisanja treba da procenjujem?

· Osmo pitanje: Kojim metodama i tehnikama ću prikupljati podatke?
· Koje metode i tehnike su relevantne za ovu vrstu problema i zahteva?
· Koliko je metoda i tehnika potrebno da primenim?
· Koja je inkrementalna validnost svake sledeće metode?
· aditivna, konfirmativna i kmplementarna
· Da li će mi primenjne metode i tehnike dati odgovore na postavljenje hipoteze?
· Da li je potrebno da primenim neku metodu koju do sada nisam koristila?

· Deveto pitanje: Iz kojeg teorijskog ugla je najkorisnije da priđem organizaciji prikupljanja i obrade podataka u ovom konkretnom slučaju?
· Koji je teorijski okvir najbolji za razumevanje ovog klijenta i njegovog problema?
· Koji će nivo interpretacije podataka biti koristan i razumljiv naručiocu?

· Deseto pitanje: Koliko će nam trebati vremena da sprovedemo procenu?
· Da li će procedura procene biti obavljena kroz jedno merenje ili kroz ponovljena merenja?

· Jedanaesto pitanje: Da li se očekuje da nastavim sa ovim klijentom da radim neki oblik tretmana?

Koja je svrha ovako postavljenih pitanja?
· Planiranje toka i sadržaja procene
· Lakša selekcija prikupljenih podataka
· Lakše određivanje nivao i obuhvatnosti integracije i interpretacije podataka
· Povezivanje obrađenih podataka sa ciljem i svrhom ispitivanja

Faze procesa kliničke procene

Upoznavanje		Planiranje		Prikupljanje podataka			Obrada i interpretacija			Pisanje izvaštaja		Akcija 


Faza prikupljanja podataka
· Klinička procena treba da se zasniva na empirijski validiranoj proceduri
· klinička procena treba da se zasniva na podacima koji su prikupljeni pomoću više od jedne tehnike
· klinička procena treba da je prilagođena karakteristikama klijenta, prirodi njegovog problema i cilju i svrsi ispitivanja

Osnovne oblasti na koje se kliničar fokusira tokom prikupljanja podataka 
· Informacije o manifestnim i latentnim karakteristikama klijentovog problema 
· Informacije o efektima klijentovog problema na njegovo svakodnevno funkcionisanje 
· Informacije koje nam pomažu da formulišemo hipotezu o etiološkim faktorima 
· Fakori rizika i vulnerabilnosti 
· Precipitirajući i deklanširajući faktori 
· Informacije koje bi mogle da ukažu na mehanizme održavanja problema 
· Informacije o kapacitetima i motivaciji klijenta da rešava problem
· Informacije o mogućim protektivnim faktorima i resursima 
· Informacije o otežavajućim faktorima 
· Informacije koje bi nam pomogle da predvidimo klijentovo ponašanje u slučaju primene nekog tretmana 

Podaci koje prikupljamo putem baterije testova, tehnika i skala (TTS) 
· Demografski podaci 
· Aktuelni psihofizički status klijenta 
· Klijentovo ponašanje tokom eksploracije 
· Detaljni biografski podaci 
· Podaci o trenutnom emotivnom, socijalnom i profesionalnom funkcionisanju klijenta 
· Podaci o kognitivnom funkcionisanju klijenta 
· Podaci o atribucionom stilu klijenta 
· Podaci o dominantnim personalnim karakteristikama 
· Podaci o potrebma, vrednostima i ciljevima 
· Podaci o klijentovom razumevanju aktuelnog problema , iskustva sa eventualnim ranijim tretmanima i očekivanjima od aktuelnog tretmana 
· Drugi podaci u skladu sa problemom klijenta i ceiljevima eksploracije


Faza obrade, integracije i interpretacije podataka

Racional potrebe za integracijom i interpretacijom podataka

· Klinička procena nije isto što i zadavanje pojedinačnih tehnika
· Multimodalni pristup proceni uveo problem integracije podataka
· Izostanak jasnog konceptualnog okvira za sprovođenje procedure suđenja o prikupljenim podacima nameće da svakom pojedinačnom slučaju pristupamo promišljeno, empirijski i teorijski informisano i individiualizovano.


Osnovne procedure obrade podataka dobijenih tokom kliničke procene su
· Selekcija podataka
· Integracija podataka
· Interpretacija podataka

Selekcija podataka

· Prva poteškoća je kako odabrati koji od mnogobrojnih podataka su zaista relevantni i koje podatke treba uzeti u obzir za dalju obradu

· Dve osnovne etape:
· selekcija na nivou svake pojedinačne tehnike
· selekcija na nivou kompletnog materijala

· Osnovni kriterijumi selekcije:
· Cilj i svrha ispitivanja
· Problem ispitanika
· Teorijska orijentacija psihologa
· Znanja o problemu koja psiholog poseduje

· Osnovne aktivnosti kroz koje se sprovodi selekcija podataka
· Analiziranje klijentovog stava tokom psihološke eksploracije 
· procena validnosti podataka 
· podatak o klijentovom ponašanju u situacijama socijalne evaluacije i u situacijama kada treba da rešava neke zadatke
· podatak o klijentovoj slici sebe koju prezentuje namerno i nenamerno 
· Definisanje problema
· Kako klijent vidi šta je njegov problem 
· Da li okolina ima neko tumačenje njegovog problema 
· kako kliničar sagledava šta je problem 
· Definisanje zadataka 
· Cilj i svrha ispitivanja 
· Rekonstrukcija biografije klijenta 
· Osnovno pitanje je kako se specifično klijent adaptirao na uslove u kojima je živeo 
· Koje su elementi vulnerabilnosti klijenta za razvoj psihopatologije ili aktuelnog problema 
· Da li je bilo i koji su bili faktori rizika kao i koji su bili protektivni faktori tokom odrastanja klijenta 
· Analiza aktuelne životne situacije klijenta 
· Analiza deklanširajućih faktora u odnosu na specifičnosti klijentove adaptacije /i prijatnih i neprijatnih 
· Analiza testovnih podataka 
· Na ovom nivou zadatak je da za svaku tehniku formulišemo neki zaključak o posmatranom aspektu klijentovog funkcionisanja

· Najčešće oblasti koje se razmatraju nakon što smo prikupili podatke i u odnosu na koje se vrši selekcija podataka:
· Trenutni status klijenta
· Pokazatelji adaptacije
· Problemi, žalbe, simptomi
· Iz ugla klijenta
· Od strane okoline
· Od strane kliničara
· Motivacija za aktuelni tretman i procenu i klijentova konceptualizacija mentalnog zdravlja i problema
· Zašto je klijent došao ili zašto je poslat
· Šta klijent definiše kao svoje optimalno funkcionisanje
· Na koji način percipira da se njegovo aktuelno stanje razlikuje od poželjnog, optimalnog stanja
· Šta očekuje da će se dešavati tokom procene a šta tokom tretmana (medicinskog ili psihološkog, zavisi u kakav tretman jeste ili se planira da se uključi)
· Čemu se nada kao ishodu tretmana ili ishodu procene
· Kako vidi svoju ulogu u nastanku tegoba i u tretmanu
· Pojava i ponašanje klijent u toku psihološke eksploracije i eventualnog tretmana ako je započet
· Manifestne karakteristike klijentove pojave i ponašanja
· Biološke odlike klijenta
· Odlike temperamenta klijenta (bazične dimenzije ličnosti)
· Manifestne odlike karaktera
· Kako klijent sam sebe opisuje
· Kako klijenta opisuju osobe koje su mu bliske.
· Karakteristike interpersonalnog ponašanja
· Kakav utisak klijent ostavlja na okolinu (privlači, odbija, povlači se, uključuje se, nameće se, agresivan, stidljiv...)?
· Kakav status ima u svojoj okolini (npr. koliko je cenjen, koliko se smatra poželjnim, koliko se drugi na njega oslanjaju a koliko ga „vuku“...)?
· Kako je uklopljen u primarnu a kako u sekundarne socijalne grupe i potporne sisteme?
· Kvantitet i kvalitet druženja
· Struktura i dinamika ličnosti
· Motivacija i afektivitet
· Koji su svesni a koji nesvesni motivi i da li postoje neki konflikti u vezi zadovoljenja potreba
· Stepen anksioznosti, agresivnosti, krivice, hostilnosti, 
· Šta su izvori zadovoljstva
· Sistem vrednosti i kvalitet moralnog suđenja
· Kontrola impulsa i usmerenost ka cilju, tolerancija na frustraciju, specifičnost provokatora
· Odbrane
· Kako je tekao proces razvoja ličnosti klijenta
· Kvalitet sposobnosti, 
· Kakve su klijentove globalne sposobnosti
· Kakve su klijentove specifične sposobnosti i veštine, koji su mu intelektualni resursi
· Koliko je podsticaja primao za kognitivni razvoj
· Misaona organizacija, karakterističan način kognitivne obrade realnosti, 
· Kakav je odnos racionalnih i iracionalnih interpretacija realnosti, 
· Kvalitet testiranja realnosti
· Tip adaptacije i nivo organizacije ličnosti
· Stepen zavisnosti od okoline i inicijativa
· Self koncept
· Kako vidi sebe
· Šta očekuje od sebe
· Kvalitet samopoštovanja
· Šta negira a čemu teži
· Koja su tipična iracionalna uverenja, kvalitet kognitivnih šema
· Socijalne determinante i trenutna životna situacija klijenta
· Glavni stresori i potencijali za prevladavanje
· Priroda frustracione tolerancije i kvalitet emocionalne regulacije
· Iz svega registrovanog, kroz formulaciju slučaja tražimo kako možemo da povežemo sadašnje tegobe sa osnovnim osobinama klijenta i elementima konteksta u kojem se razvijao i u kojem se aktuelno nalazi
· Da li se prepoznaje neka funkcija problema ili simptoma, da li ga od nečeg štite, da li mu nešto obezbeđuju
· Da li imamo neko dijagnostičko rešenje
· Kako predviđamo da će se klijent ponašati i kako će se razvijati njegova sitaucija i šta bismo mogli preporučiti šta treba preduzeti da bi se klijentove šanse za dobar ishod povećale.

Navedene oblasti su orijantacione i služe kao izvestan orijetnir u procesu odabira koje informacije o klijentu do kojih smo došli tokom prikupljanja podataka možemo smatrati relevantne i na osnovu kojih ćemo dalje raditi integraciju i interpretaciju u svrhu pisanja konačnog nalaza i mišljenja o ispitaniku. Ovaj spisak se prilagođava svakom konkretnom klijentu u zavisnosti od prirode njegovog problema i u zavisnosti od zahteva koji se postavlja pred psihologa.


Integracija podataka

Osnovno pitanje integracije podataka je:
· Kada selekcionišemo među svim raspoloživim podacima one koji su relevantni, kako dalje možemo da ih integrišemo u jednu celovitu, smislenu i informativnu sliku o ispitaniku koja će pomoći naručiocu da donese neku odluku?

· Problem nastaje kada su podaci koje smo prikupili nekonzistentni ili međusobno kontradiktorni.

· Dva osnovna tipa integracije su:
· Klinički tip integracije i
· Statistički tip integracije

· Osnovna pretpostavka za sprovođenje integracije
· Ljudsko ponašanje ma koliko manifestno delovalo nepovezano i nedosledno , uvek je bazično konzistentno i svaki podatak koji mi prikupimo tokom kliničke procene može biti integrisan i može biti shvaćeno njegovo mesto u celokupnom funkcionisanju ispitanika.

· Najčešći modeli kliničke integracije podataka odnosno tipična rešenja praktičara kada se susretnu sa problemom nekonzistentnosti prikupljenih podataka (Berger,1980) su sledeći:
· Dva Janusova lica (kliničar koji primenjuje ovaj princip će nekonzistentne podatke objašnjavati mogućom razlikom u onome što osoba privatno doživljava i kako privatno funkcioniše sa jedne strane i kakvu sliku o sebi pokušava da formira kod okoline sa druge strane - pri tome sama osoba ne mora biti svesna ni tog privatnog nivoa niti nekonzistentvosti ta dva nivoa funkcionisanja, privatnog i javnog - npr. osoba na MMPI-u dobija profil Pd-Ma ili tokom intervjua sebe opisuje kao samouverenu i prodornu osobu, dok na projektivnim tehnikama i putem VITI-a dobijamo podatke o bojažljivoj, nesigurnoj i neodlučnoj osobi sklonoj povlačenju i ambivalenciji - kliničar ovo može tumačiti na različite načine prvenstveno u zavisnosti od prirode problema klijenta ali jedan od načina u skladu sa principom dva Janusova lica bi bio da je osoba socijalno anksiozna ali da prepoznavanje takve anksioznosti nije u skladu sa onim kako osoba želi sebe da percipira i da je drugi percipiraju pa gradi socijalnu fasadu samouverene osobe i ta vrsta konflikta može da rezultira brojnim indikatorima napetosti i značajnim problemima, npr. čestim socijalnim konfliktima ili stanjima depresije ili psihosomatskim problemima i sl.)
· Krunski svedok (kliničar koji primenjuje ovaj princip u situaciji kada dobije nekonzistentne podatke izdvaja jednu dijagnostičku tehniku koju smatra najpouzdanijom i najvalidnijom i u koju ima najviše poverenja pa podatke koje je dobio tom tehnikom tretira kao najverodostojnije i na njih se najviše oslanja kad opisuje osobu i njeno funkcionisanje, npr . neki kliničar će najviše poverzenja imati u svoju procenu i na njegovo mišljenje o ispitaniku će najviše uticati podaci sa naturalističkih tehnika a drugi kliničar će imati poverenje npr u MMPI, treći u npr. Roršaha itd.)
· Šta je patološkije, to je važnije (kliničar koji primenjuje ovaj princip najviše poverenja ukazuje onim podacima koji govore o najmanjem nivou funkcionalnosti ispitanika, npr ako ispitanik na nekim tehnikama daje odgovore koji ukazuju na psihotični proces, kliničar će više verovati tim podacima i zaključiće o postojanju aktuelnog ili nadolazećeg ili latentnog psihotičnog procesa iako npr. klijent po drugim tehnikama deluje funkcionalno)
· Pravo merilo je realni život (kliničar koji u situaciji nekonzistentnih podataka primenjuje ovaj princip će najviše poverenja imati u one podatke koji se tiču realnog funkcionisanja klijenta, npr. ako ispitanik u realnom životu uspešno rešava kompleksne životne probleme a na testu inteligencije dobija nizak rezultat, veće poverenje će imati u život i verovatno će nizak rezultat tumačiti kao prolazan ili kao posledicu neke kulturne specifičnosti klijenta koja mu otežava da se snalazi na testovima ili npr. ako na testovima klijent dobije povišenje na psihotičnim skalama a u životu ne pokazuje nikakve znake psihotičnog funkcionisanja, ovakav kliničar će verovatno taj rezultat razumeti ili kao simulaciju ili kao agravaciju ili kao posledicu nekog nerazumevanja materijala ili kao funkcionisanje klijenta u skladu sanekom specifičnošću ili foklklorom ali će svakako prednost dati podacima iz realnog života klijenta i verovatno klijenta neće dijagnostikovati kao psihotičnog).

Neki se kliničari dosledno drže jednog ili dva od navedenih principa nezavisno od konkretnog klijenta, dok neki primenjuju različite principe u zavisnosti od konkretne situacije i konkretnog klijenta.

· Primeri teorijskih rešenja:
· Rapaportov pristup (ego-psihološki pristup)
· Karova (Carr) hipoteza o slojevima ličnosti
· Larijeva (Leary) interpersonalna dijagnoza

· Šema Modifikovane Larijeve interpersonalne dijagnoze:

· Po ovom modelu možemo da razlikujemo sledeće nivoe funkcionisanja svake osobe:
· Nivo javne komunikacije i javnog imidža (ono kako se ponašamo u prisustvu drugih ljudi i što drugi ljudi vide kod nas)
· Nivo svesnog self-koncepta (ono što mislimo sebi i što smo nekad spremni a nekad nismo da priznamo drugima)
· Nivo privatne simbolizacije (ono što predstavlja našu unutrašnju privatnu motivaciju i čega najčešće ni mi nismo svesni niti drugi lako prepoznaju)

· Različitim tehnikama procene zahvatamo različite nivoe i prikupljeni podaci mogu nekad biti usklađeni a nekad neusklađeni. Po ovom modelu i usklađenost i neusklađenost podataka tumačimo preko prepoznavanja navedenih nivoa funkcionisanja. 
· Moguće kombinacije nivoa se uzimaju kao osnova za interpersonalnu dijagnozu

· Sledi primer procene agresije kod pojedinaca sa različitim registrovanim intenzitetom agresije na različitim nivoima funkcionisanja::

· +++ (prvi plus je prisustvo agresije na nivou javnog imidža, drugi plus je prisustvo agresije na nivou svesnog self koncepta, kako ispitanik vidi sebe i treći plus je prisustvo agresije ne nivou privatne simbolizacije, odnosno sloju nesvesnih sadržaja koji se prvenstveno vide preko projektivinog materijala i kojih ispitanik nije svestan) 
· Ovde vidimo ispitanika kojeg drugi procenjuju kao agresivnog (prvi plus), on sam sebe vidi i opisuje kao agresvnog (srednji plus) i testovni materijal otkriva agresivnu motivaciju (treći plus)
· Ovo je primer ispitanika koji je otvoreno agresivan i kao takav je procenjen od okoline, koji je toga svestan i sebe opisuje kao agresivnog i kod koga je agresivnost registrovana i testovno. Možemo pretpostaviti da je u pitanju nadprosečno agresivna osoba i da nema unutrašnjeg konflikta u vezi ispoljavanja agresije te da verovatno njegova okolina može imati problem zbog ovoga.

· ++- 
· Ovde vidimo isptanika kod kojeg je agresija vidljiva u ponašanju (prvi plus, drugi ga procenjuju kao agresivnog) i ispitanik sam sebe definiše kao agresivnog (drugi plus) ali agresivnost se ne registruje testovnim materijalom (minus na trećem mestu).
· Najbliža pretpostavka je da je ovo osoba koja pripada subkulturi u kojoj je ispoljavanje agresije dozvoljeno, možda čak i poželjno te da se radi o osobi koja se prilagodila tim očekivanjima bez stvarne unutrašnje agresivne motivacije

· +-+ 
· Ovog ispitanika drugi vide kao agresivnog (prvi plus) i testovni podaci ukazuju na povišenu agresiju i agresivnu motivaciju (treći plus) ali ispitanik sam sebe ne predstavlja i ne doživljava kao agresivnu osobu (minus na drugom mesu, nivou svesnog self koncepta).
· Ovo je tipičan primer neurotskog ponašanja osobe koja je naučena da negira svoju agresivnost i da je smatra nedozvoljenom, tako da bi svesno prepoznavanje agresije verovatno izazvalo osećanje krivice. Međutim, možemo pretpostaviti da ona ipak ima problem sa viškom agresije koja je registrovana i od strane okoline i putem testovnih materijala (verovatno prvenstveno projektivnog)

· +-- 
· Ispitanika drugi vide i opisuju kao agresivnog, međutim on sam sebe ne doživljava niti opisuje kao agresivnog niti se testovim registruje povišena agresivnost.
· Ovo opet može biti uslovljeno socijalnim okruženjem i standardima ponašanja. Verovatno je da ova osoba živi u okruženju u kome agresija nije prihvaćena ili u kojoj su ostali članovi okruženja manje agresivni od ispitanika, tako da njega doživljavaju kao agresivnog, mada ni on sebe tako ne vidi, niti to vidimo na testovnom materijalu, po čemu zaključujemo da on verovatno nema agresivnu motivaciju. Npr. vojno lice 

· -++ 
· Ispitanika okolina doživljava kao neagresivnog dok on sam sebe doživljava i opisuje kao agresivnog a i testovni podaci ukazuju na povišenu agresiju i agresivnu motivaciju.
· Verovatno je u pitanju osoba koja svesno kontroliše svoju agresivnost i koju kao takvu prepoznaje. Kontrola može biti rezultat procene da bi otvoreno agresivno ponašanje moglo naići na osudu okoline.

· -+- 
· Ovo je slučaj osobe koja sebe vidi i doživljava i opisuje kao agresivnu iako je ni drugi ne vide kao takvu niti se testovima registruje neka agresivna motivacija. 
· Verovatno je u pitanju osoba koja doživljava da je poželjno da se predstavi kao da je borbena i energična i da će joj to povećati šanse da bude prihvaćena od okoline,a da je njeno ponašanje stvarno motivisano nekim drugim motivima.

· --+ 
· Ispitanika drugi ne vide kao agresivnu osobu niti on sam sebe vidi na taj način ali se agresivnost registruje testovnim materijalom.
· Ovo je tipičan primer osobe koja pokazuje neurotično represivno ponašanje i koja ne dozvoljava sebi niti manifestaciju agresivnosti niti sebi dozvoljava svest o agresivnim porivima iako testovni materijal ukazuje na njihovo postojanje. To je verovatno emocionalno zakočena osoba koja mnogo energije troši na povišenu samokontrolu. Možemo je očekivati među osobama koje procenjujemo kao depresivne, pasivno zavisne, pasivno-agresivne, opsesivno-kompulzivne... 

· --- 
· Dosledno na svim nivoima neagresivna osoba. Verovatno je ili u pitanju realno neagresivna osoba ili je u pitanju osoba čija je samokontrola tako jaka i dosledna da naši instrumenti ne uspevaju da registruju ni na jednom nivou agresiju. 


Interpretacija podataka

· Interpretacija podataka se odnosi na davanje teorijskog značenja prikupljenim podacima. Podaci u psihološkom izveštaju ne mogu biti prezentovani kao sirovi nego se moraju interpretirati u skladu sa opštim i specifičnim psihološkim znanjima organizovanim kroz psihološke hipoteze, zakone, teorije i modele.

· Podaci prikupljeni tokom kliničke procene moraju biti obrađeni i protumačeni i samo kao takvi postaju deo zvaničnog izveštaja psihologa.

· Nužno je da se procesom interpretacije povežu svi relevantni podaci u jednu smisaonu i upotrebljivu konceptualnu šemu koja će nam omogućiti da razumemo ispitanikovo ponašanje i njegovo mentalno i emotivno funkcionisanje.

· Zašto radimo interpretaciju?
· Interpretacija daje psihološki smisao prikupljenim podacima. Podaci su prikupljeni putem različitih tehnika i kao sirovi ne daju nam adekvatnu, smislenu i organizovanu sliku o osobi i kao takvi nam ne služe kao osnova da razumemo pojedinca izvan sirovih podataka.
· Nakon što smo prikupili i selekcionisali podatke i nakon što smo razrešili pitanja njihove eventualne nekonzistentnosti, šta možemo sada iz njih da zaključimo: 
· šta ti podaci znače, 
· šta nam govore o ispitaniku i 
· do koje mere možemo da ih ekstrapoliramo van kliničke situacije?

· Različiti pristupi tumačenju podataka

· Podaci kao uzorci ponašanja
· Opservacije, skorovi sa testova, specifični odgovori na testovne stimuluse i ostali podaci mogu biti viđeni kao uzorci jednog širokog repertoara informacija koji bi mogao biti prikupljen i izvan kliničke situacije.
· Npr. ako ispitanik lako odustaje kada naiđe na prepreku prilikom rešavanja zadataka na testu inteligencije, kliničar zaključuje da će to isto uraditi i pri rešavanju životnih zadataka ili ako je dobio visok skor na skali intraverzije, zaključiće da je ispitanik sklon intravertnom ponašanju i van testovne situacije.

· Podaci kao znaci
· Prikupljeni podaci o ispitaniku mogu biti protumačeni kao znaci nekog bazičnijeg stanja, strukture, dimenzije, crte, vrednosti, očekivanja i sl. Ovo znači da se na osnovu manifestnih oblika ponašanja, skorova na testovima i odgovora ispitanika zaključuje o dubljim ili obuhvatnijim i trajnijim strukturama. 

· Npr. na osnovu specifičnog tretmana oka i uha na crtežu ljudske figure, kliničar zaključuje da ispitanik ima paranoidne tendencije ili na osnovu skatera na VITI-u kliničar zaključuje da se ispitanik koristi određenim mehanizmima odbrane. Kliničar može da ide i dalje od ovoga u interpretaciji i da formuliše na osnovu nekog teorijskog okvira hipotezu o poreklu zaključenih fenomena, kao što je na primer hipoteza o nerazrešenom Edipovom kompleksu ili hipoteza o nezavršenom procesu separacije-individuacije…

· Podaci kao korelati
· Prikupljeni podaci mogu biti viđeni kao korelati nekih drugih karakteristika koje su nam relevantnije za razumevanje klijenta od onoga što smo neposredno videli ili registrovali. Ovi zaključci se mogu izvoditi ili na osnovu kliničarevog iskustva ili na osnovu teorijskih pretpostavki ili na osnovu empirijskih podataka.

· Npr. na osnovu specifičnog sklopa skala na MMPI, skatera sa VITI-a i stava klijenta prema situaciji ispitivanja, kliničar zaključuje o podobnosti ispitanika za psihoterapiju

· Nivoi interpretacije
· Moguće je razlikovati tri novoa interpretacije:
· 1. Najniži nivo interpretacije: U ovom nivou podaci iz kliničke situacije se uglavnom koriste kao uzorci ponašanja i interpretacija se svodi na direktno zaključivanje na osnovu dostupnih podataka. Kliničar ne zaključuje o skrivenom značenju ponašanja i ne diskutuje o latentnoj strukturi. 

· 2. Srednji nivo interpretacije ili Nivo deskriptivnih generalizacija je nivo u kojem kliničar ide samo malo dalje od nivoa dobijenih podataka i pokušava da im da šire značenje uključujući objašnjenje ponašanja preko latentnih struktura ili preko klasifikacije u šire kategorije

· 3. Najviši, najkompleksniji nivo interpretacije ili Nivo teorije o individualnom ispitaniku je nivo u kojem kliničar pokušava da dostigne konzistentno i sveobuhvatno razumevanje ispitanikovog funkcionisanja i njegovog razvoja. Uglavnom se u ovome rukovodi nekim teorijskim sistemom iz kojeg vrši dedukcije na konkretno ponašanje ispitanika i preko teorijskih konstrukata pokušava da da značenje celokupnog funkcionisanja ispitanika:
· Kakav je ispitanik,
· Kako je postao takav,
· Kako funkcioniše u specifičnim okolnostima i šta možemo očekivati,
· Kako se može promeniti


Faza pisanja izveštaja:
Nalaz i mišljenje psihologa

Nalaz i mišljenje psihologa je zvaničan krajnji dokument psihologa o klijentu sa kojim je psiholog radio kliničku procenu. U pitanju je najčešće pisani izveštaj koji psiholog predaje naručiocu i koji je nastao kao rezultat sistematski sprovedene kliničke procene psihosocijalnog funkcionisanja ispitanika u svrhu boljeg razumevanja ispitanika i donošenja nekih odluka.

· Osnovna pitanja na koja treba da odgovori NiM psihologa
· Zašto se sprovodi ispitivanje?
· Koji je problem ispitanika?
· Kako se problem manifestuje?
· Kako je problem nastao?
· Koje su konsekvence problema po funkcionisanje ispitanika?
· Kako se problem održava?
· Koje su specifičnosti ispitanika?
· Koje su otežavajuće okolnosti?
· Koje su potencijali ispitanika?
· Kakva je prognoza?
· Kako se ispitaniku može pomoći?
· Šta je preporuka?

· Osnovna struktura nalaza i mišljenja psihologa

· Osnovni podaci o ispitaniku
· Ime i prezime
· starost ispitanika
· školska sprema
· profesionalni status
· bračni status
· drugi osnovni podaci ako su relevantni za svrhu aktuelnog ispitivanja

· Šta je razlog upućivanja ispitanika na psihološku eksploraciju?
· Ko je uputio ispitanika na eksploraciju?
· Na koje se tegobe ispitanik žali, od kada tegobe traju i u kom opsegu ometaju ispitanika u svakodnevnom funkcionisanju?
· Kakav je ispitanikov stav prema tegobama, stepen uvida u prirodu i težinu tegoba?
· Da li je ispitanik ranije bio na tretmanu zbog istih, sličnih ili nekih drugih razloga?
· Koji je cilj i u koju svrhu se sprovodi ispitivanje Npr. Cilj je dinamska dijagnostika a svrha je procena podobnosti klijenta za psihoterapiju ili cilj je procena kognitivnog i emocionalnog funkcionisanja a svrha je procena preostale radne sposobnosti i priprema ispitanika za izlazak pred invalidsku komisiju ili cilj je diferencijalna dijagnostika u svrhu forenzičke procene i sl.
· Opšta impresija koju je kliničar stekao o ispitaniku
· Koje su tehnike primenjene?
· Ponašanje ispitanika u test situaciji
· Stav prema potrebi i proceduri ispitivanja
· stav prema pojedinim tehnikama 
· saradljivost i odnos prema ispitivaču
· očekivanja ispitanika od psihološke eksploracije
· Ispitanikov stav prema problemu (unutrašnji ili spoljašnji lokus kontrole, prepoznavanje ili ne psihogene prirode problema...)
· Isptianik stav prema rešenju problema (pasivan, aktivan, aloplastičan ili autoplastičan, realna ili nerealna očekivanja...)
· ukoliko je ispitanik uključen u neki tretman ili je u proceduri ispitivanja podobnosti za tretman, opisati njegov stav prema tretmanu i očekivanja koja ima u vezi tretmana
· Procena intelektualnih sposobnosti i procena mišljenja
· Procena opšte sposobnosti, efikasnosti
· procena specifičnih sposobnosti
· opis kognitivnog stila ispitanika, način rešavanja problema
· procena odnosa personalnih i emocionalnih karakteristika ispitanika i kognitivnog funkcionisanja
· eventualni indikatori i procena propadanja kognitivnog funkcionisanja
· procena uloge kognitivnog stila ispitanika u nastanku ili održavanju aktuelnih problema
· Procena ličnosti 
· dominantne crte ličnosti, posebno one koje su relevantne za ispitanikov problem
· istaknute psihopatološke tendencije, konflikti, mehanizmi odbrane, elementi vulnerabilnosti, faktori rizika, deklanširajući faktori...
· kvalitet organizacije ličnosti i dominantni tip adaptacije ličnosti
· emocionalni profil ispitanika, strategije emocionalne regulacije, tipične strategije prevladavanja stresa
· stav prema sebi i svojim kapacitetima
· stav prema realnosti, prihvatanje uloga i životnih zadataka koje ispitanik ima
· ispitanikovo shvatanje problema i uloga tog shvatanja u održavanju problema
· motivacioni profil ispitanika, koja je svesna, a koja je nesvesna motivacija
· kvalitet mentalizacije
· Obrasci interpersonalnih odnosa, afektivnog vezivanja i konflikata kako u razvojnoj perspektivi, tako i u konkretnim socijalnim relacijama
· Etiološke hipoteze u okviru neke teorije ličnosti (razvojna hipoteza o tome kako je ispitanik postao disfunkcionalan, kako su i kad registrovani neadaptivni fenomeni postali manifestni, kako je interakcija situacionih i personalnih faktora doprinela razvoju problema, koji su unutrašnji a koji situacioni faktori održavanja problema, da li postoje specifične dobiti klijenta od tegoba, koji su potkrepljivači, kakva je uloga važnih ljudi iz ispitanikove okoline, koje su ispitanikovi kapaciteti za rešavanje problema i sl.)
· Predlozi i preporuke
· Zaključak

· Napomena: Opisana struktura se prilagođava potrebama i svrsi svakog konkretnog nalaza. U tom smislu se na neke od navedenih elemenata stavlja pojačani naglasak a neki mogu i da se u potpunosti izbace ako nisu relevantni za trenutne potrebe. Posebno se vodi računa o tome ko je naručilac nalaza i mišljenja i o tome kojoj njegovoj odluci treba izvešataj psihologa da doprinese.

· Moguće greške u procesu interpretacije i integracije podataka vidljivi u nalazu i mišljenji
· Simplifikacija (npr. ispitivač linearno zaključuje na osnovu podataka iz prošlosti ispitanika o adaptaciji podrazumevajući i ne objašnjavajući mehanizme kako je klijent razvio i održao datu adaptaciju - ili na osnovu malog broja podataka zaključuje o kompleksnim procesima i sl.)
· Premalo ili previše informacija o ispitaniku
· Preterana interpretacija (najčešće vidljovo u nalazima u kojima praktičar razvija teoriju o ispitaniku a da pri tome ne ukazuje na konkretne podatke na osnovu kojih je došao do takvih zaključaka o ispitaniku, npr navodi rane maladaptivne šeme kojima objašnjava npr. socijalnu anksioznost klijenta a da ne navodi nikakv ni naturalističke niti testovne podatke na osnovu kojih je razvio hipotezu o postojanju navedenih ranih maladaptivnih šema...)
· Izostanak spoljašnje validacije interpretacije (npr ispitivač na osnovu projektivnog materijala zaključuje o nekim procesima a da ne postoji indikator takvog procesa u stvarnom ponašanju ili doživljavanju klijenta niti indikator konflikta koji bi ukazivao na proces potiskivanja ili drugog mehanizma odbrane ili se bavi predikcijom klijentovih reakcija a da ne proverava naknadno tačnost svojih predikcija)
· Izostanak individualizacije ili Barnum efekat
· Izostanak integracije (najčešće vidljivo u nalazu u kojem psiholog nepovezano samo navodi rezultate pojedinačnih tehnika koje je primenio ili navodi različite međusobno nekonzistentne osobine koje je registrovao različitim tehnikama bez pokušaja da ih međusobno poveže i razume njihovu relaciju ili relaciju sa problemom zbog kojeg se klijent i obratio za pomoć) 
· Cirkularnost tumačenja (npr. ispitanik je aktuelno bezvoljan, sklon depresivnim i samoporažavajućim kognitivnim obradamam i autoakuzacijama, niske samoefikasnosti i samopoštovanja - ispitivač na osnovu aktuelnog funkcionianja ispitanika zaključuje bez stvarnih podataka da je ispitanik sigurno bio depriviran tokom detinjstva bez adekvatne podrške u primarnoj porodici i onda tom deprivacijom o kojoj ni nema podatke objašnjava aktuelno stanje depresije)
· Patologizacija
· Psihologizacija

· Osnovni zahtevi koje dobar nalaz i mišljenje treba da ispune
· Nalaz mora da se bazira na podacima a ne na utisku ispitivača ili samo na teorijskim pretpostavkama ili čak i pristrasnostima
· Podaci moraju biti evaluirani, integrisani i interpretirani a ne samo navedeni (npr. ne navodi se ni ukupni niti parcijalni količnik inteligencije niti postignuće na pojedinačnim subtestovima nego se postignuće klijenta opisuje prko globalnog nivoa sposobnosti i opisuje se preko strukture sposobnosti i odnosa specifičnih sposobnosti... ili ne pišu se povišenja na MMPI profilu nego se podaci sa tog instrumenta bez navođenja pojedinačnih podataka i skala koriste da se opiše klijentovo stanje ili specifične reakcije na stres i slično)
· Nalaz mora biti razumljiv onome kome je namenjen
· Nalaz mora biti opredeljen, odnosno, mora odgovoriti na cilj i svrhu zbog kojih je ispitivanje preduzeto.

· Neke preporuke za pisanje nalaza
· Izbegavajte upotrebu opštih nespecifičnih karakteristika 
· Izbegavatej upotrebu nejasnih psiholoških termina čije značenje ni sam ne razumeš
· Izbegavajte stereotipe i fraze
· Kod navođenja neke ispitanikove karakteristike budtei specifični i opištei uslove u kojima se ta karakteristika ispoljava i na koji način se javlja
· Navedene karakteristike medjusobno povežite i organizujte po važnosti
· Razmotrite specifične životne aspekte u kojima se neki problem javlja 
· Uzmite u obzir karakteristike okruženja u kojem živi ispitanik i moguće značenje problema u tom okruženju
· Uzmite u obzir i pozitivne okolnosti i klijentove snage za rešavanje problema
· Prepoznatej kadaam slučaj nije jasan i predložite način kako se to može prevazići.




Tipični konteksti kliničke procene

· Konteks kliničke procene se odnosi na specifične institucionalne uslove u kojima se odvija klinička procena i koji delimično modifikuju način na koji će se procena sprovoditi.
· Konteksti se razlikuju s obzirom na:
· tipične institucije u kojima ili za koje se klinička procena obavlja,
· prirodu zadataka koje klinički psiholog obavlja
· specifičnosti klijentele koja se procenjuje
· osnovna znanaj koja su psiholgu potrebna da bi u tom kontekstu obavljao procenu
· specifičnosti komunikacije sa kolegama drugih struka koji su neposredno ili posredno uključeni u procenu

· Najčešći konteksti u kojima klinički psiholog radi i obavlja kliničku procenu su:

· kontekst mentalnog zdravlja
· forenzički kontekst
· zdravstveni kontekst
· kontekst socijalne zaštite


Kontekst mentalnog zdravlja

	Ovaj kontekst se odnosi na procenu koja se sprovodi u različitim institucijama koje se neposredno bave zaštitom i unapređenjem mentalnog zdravlja /neuropsihijatrijske klinike, neuropsihijatrijske bolnice i odeljenja, ambulante, dispanzeri, savetovališta....

Najčešće klijenti su psihijatrijski pacijenti ili članovi njihovog bližeg okruženja

· Tipični zadaci psihologa
· Svi pojedinačni zadaci psihologa dijagnostičara se grupišu oko dva cilja:
· dijagnostička klasifikacija
· tretmanske preporuke

· Specifični zadaci: 
· Dijagnostička klasifikacija
· dinamska dijagnoza
· procena preostale radne sposobnosti
· procena oštećenja kognitivnih funkcija
· procena podobnosti za tretman
· procena u svrhu planiranja tretmana
· procena u svrhu evaluacije tretman
· specifični ciljevi

Dijagnostička klasifikacija

Procedura dijagnostičke klasifikacije
· Definiicija: Procedura opisa ispitanika preko nozoloških kategorija
· Najčešće se sprovodi u dve situacije:
· kada se kod pacijenta mogu registrovati simptomi više poremećaja
· kada postoji pretpostavka da manifestni simptomi pokrivaju neki drugi poremećaj
· Sprovodi se kroz prikupljanje informacija o 
· vodećim žalbama ispitanika
· istaknutim karakteristikama ličnosti
· kognitivnim sposobnostima i odlikama mišljenja
· karakterističnim ponašanjima

Ideja je preuzeta iz modela pretraga u somatskoj medicini, kada se na osnovu registrovanih simptoma i znakova poremećaj dijagnostikuje kao određena bolest.

· Primer dijagnostikovanja antisocijalnog poremećaja ličnosti
· Subjektivne žalbe - status simptoma 
· Personalne karakteristike – status korelata poremećaja
· Informacije o ponašanju klijenta – status pokazatelja poremećaja

· Konsenzus operacionalizovan kroz zvanične klasifikacione sisteme
· Ovo može stvoriti iluziju o lakoći donošenja dijagnoze

Problemi vezani za klasifikaciju
· nepostojanje jasnih kriterijuma
· fleksibilnost kriterijuma
· ekvifinalitet – ne postoji jasna veza izmedju etiologije, kliničke slike, dijagnoze i tretmana
· Kategorijalni nasuprot dimenzionalnom pristupu

Kontroverznost zadatka dijagnostičkog klasifikovanja
· ambivalencija psihijatara
· ambivalencija psihologa
· često nejasni zahtevi
· nepostojanje jasnih implikacija psihijatrijske dijagnoze

Preporuke u vezi dijagnostičke klasifikacije
· Postupno i temeljno prikupljanje podataka o žalbama, personalnim karakteristika i ponašanjima
· Na podacima zasnovano selekcionisanje i sužavanje dijagnostičkih alternativa
· Voditi računa o preteranoj ili nedovoljnoj dijagnostici
· odustati od dijagnoze u slučaju nedovoljno jasnih podataka
· Ispitati mogućnost postojanja komorbiditeta
· Dijagnoza nije ni tačna ni netačna, ona samo može biti korektno sprovedena ili ne; poremećaj nije inherentni entitet klijenta
· etička dimenzija dijagnostikovanja
· Cilj dijagnoze uvek mora u sebe da uključi bolje razumevanje i opis klijentovih problema u svrhu njihovog rešavanja


Dinamska dijagnoza 

Potreba za njom proističe iz ograničenja dijagnostičke klasifikacije:
· Dijagnostička klasifikacija je opis aktuelnog funkcionisanja klijenta 
· Ne obezbeđuje razumevanje 
· klijentovog problema 
· faktora koji su doveli do tog problema 
· faktora koji podržavaju održavanje problema
· Faktora koji mogu podržati oporavak klijenta

Definicija: Odnosi se na proceduru prikupljanja šireg spektra podataka sa ciljem razumevanja:
· Kakva je klijent osoba
· Adaptacijom na koje uslove je postao takva osoba
· Koji aspekti njegovog psihosocijalnog funkcionisanja su povezani sa tim da aktuelno ili hronično ispoljava probleme
· Koji su njegovi unutrašnji i spoljašnji, generalni i specifični resursi da reši problem

Zasniva se na sledećim pretpostavkama:
· Disfunkcionalno ponašanje je rezultat kontinuiranog procesa adaptacije (učenja) klijenta – integrisani su u njegovu biografiju
· Različiti psihosocijalni faktori i oblici ponašanja klijenta doprinose razvoju i održavanju različitih oblika disfunkcionalnog ponašanja i doživljavanja
· Ljudski problemi su najčešće kontekstualni i na neki način funkcionalni – nisu nametnuti nego su integralni deo našeg funkcionisanja
· Često su klijentovi problemi ustvari efekat njegovog neadekvatnog načina rešavanja nekih očekivanih razvojnih poteškoća i zadataka

Odabir podataka koji će biti registrovani i analizirani zavisi od
· Prirode klijentovog problema
· Teorijskog modela kliničara
· Svrhe i cilja ispitivanja

Najčešće pratimo:
· Stabilne personalne karakteristike
· Indikatore kognitivno afektivnih mehanizama i procesa regulacije emocija
· Kvalitet i karakteristike obrade podataka iz realnosti
· Faktore vulnerabilnosti i rizika
· Precipitirajuće i deklanširajuće faktore
· Protektivne faktore i resurse klijenta i njegove okoline da prevaziđe problem
· Karakteristike konteksta u kojem klijent živi i ulogu klijentovog problema u tom kontekstu
· Ciljeve kojima klijent teži
· Klijetnovo viđenje problema i rešenja problema

Poteškoće vezane za dinamsku dijagnozu:
· Odabir varijabli koje su relevantne
· Odabir tehnika i procedura za prikupljanje podataka
· Naknadna selekcija i integracija prikupljenih podataka
· Odabir ugla za interpretaciju
· Uspostavljanje balansa između pojedinačnih podataka i njihove interpretacije (ni premalo ni previše interpretacije)


Procena preostale radne sposobnosti

Analiza primera
· Šta je zajedničko navedenim primerima?
· Po čemu se klijenti iz primera razlikuju?
· Koje su potencijalne dileme u procesu odgovaranja na cilj?

Formalni aspekti procedure
· Proceduru pokreće rukujući lekar pacijenta
· Prikupljeni podaci se prezentuju članovima Invalidske komisije
· Komisija donosi odluku o tome da li je radna sposobnost smanjena i ako jeste do koje mere
· trajna nesposobnost
· privremena nesposobnost
· izmenjena sposobnost
Specifični ciljevi procene
· Da li pacijent ispoljava probleme koji zadovoljavaju kriterijume za dijagnostičku klasifikaciju? 
· Da li je usled postojanja takvih problema došlo do značajnog kompromitovanja radne sposobnosti klijenta?
· Da li je preostala radna sposobnost dovoljna da klijent i dalje bude radno sposoban?

Koraci za sprovodjenje procedure kliničke procene preostale radne sposobnosti
· Sprovođenje dijagnostičke klasifikacije 
· Identifikacija posledica koje data disfunkcionalnost ima na mentalno funkcionisanje klijenta – koje su psihičke funkcije ugrožene
· Procena zahteva radnog mesta ispitanika i procena učešća oštećenih funkcija u sprovođenju radnih zadataka 

Razlikujemo dve velike grupe problema:
· Klijenti sa dijagnostikovanim somatskim poremećajem koji za posledicu može da ima i izmenjeno psihosocijalno funkcionisanje
· psihološka reakcija postaje primarni razlog disfunkcionalnosti
· psihološka rekacija otežava osnovnu bolest
· Klijenti čiji je razlog kompromitovanog funkcionisanja u sferi mentalnog funkcionisanja
· najčešće klijenti sa hroničnim tegobama i visoko rezistentni na tretman

Napomena:
Primarnije od same dijagnoze za procenu preostale radne sposobnosti je 
· stepen u kojem je umanjena radna sposobnost klijenta,
· koji je domen kompromitovanja uzimajući u obzir zahteve radnog mesta, 
· da li je radna sposobnost umanjena trajno ili privremeno i 
· koliko je u specifičnim uslovima problem klijenta realno rešiv.

Važno je takođe imati na umu i to da u ovoj situacijiprocene ima mnogo pogrešno motivisanih klijenata.

Procena podobnosti klijenta za psihoterapiju

Analiza primera
· Šta je zajedničko za date primere?
· Koje razlike mogu biti relevantne za procenu podobnosti za tretman?
· Šta vidite kao dileme u ova dva slučaja?
· Da li bi se vaše preporuke o podobnosti tretmana razlikovale za ove dve osobe i zašto?

“Važnije je znati koji tip pacijenta ima neku bolest nego koji tip bolesti ima pacijent” (Sir Vilijem Osler, 1909)
· Dominantni faktor za procenu podobnosti klijenta za treman i selekciju tretmana u literaturi i dostupnim terapijskim priručnicima je dijagnostički status klijenta. 
· Da li je to opravdano? 
· Sama dijagnoza korisna ali daje malo informacija na osnovu kojih ćemo razviti diferencijalno senzitivan terapijski program. 
· U kom smislu može biti korisna?
· Istraživanja pokazala da se na osnovu dijagnoze ne može predvideti klijentova reakcija na specifične tretmane i da je potrebna šira procena.
· Da li je psihološka procena potrebna u kontekstu psiholoških tretmana?
- Racional sprovođenja procene pre i tokom tretmana - 
· Pretpostavka da dobra dijagnostika prethodi dobrom tretmanu
· Izostanak konsenzusa među istraživačima i terapeutima o tome da li je nužno da procena prethodi kao i šta bi bili kriterijumi procene
· Problem sa značajnom divergencijom na terapijskoj sceni
· Dve osnovne struje povodom stava prema kriterijumima za selekciju tretmana:
· Zasnovana na modelu opštih faktora (terapeuti ove orijentacije veći akcenat stavljaju na kvalitet relacije između klijenta i terapeuta i na očekivanja klijenta od tretmana a skoro potpuno zanemaruju dijagnozu klijenta kao kriterijum)
· Zasnovana na empirijskim podacima o osnovnim moderatorima uspešnosti tretmana (terapeuti ove orijentacije smatraju da je važno respektovati empirijske nalae o tome kojim klijentima odgovara koji tip tretmana, takođe manji akcenat stavljaju na dijagnozu klijentovog problema)

· Postavlja se i pitanje da li psihološka procena može da šteti tretmanu
· empirijski nalazi ne potvrđuju pretpostavku o štetnosti kliničke procene, naprotiv, ukazuju na terapijski potencijal već i same dijagnostičke procedure. Klijenti dosledno reaguju na dijagnostičku proceduru smanjenjem distresa i povećanim optimizmom da mogu rešiti problem.
· Istraživanja pokazuju da formulacija slučaja koju terapeut konstruiše na početku i tokom tretmana ima pozitivan efekat na efikasnost tretmana.

· Rešenja praktičara
· U izostanku jasnih principa, praksa nedovoljno regulisana
· Empirijski nalazi ukazuju na sledeće glavne dimenzije koje kliničari upotrebljavaju kada u svakodnevnoj praksi procenjuju podobnost klijenta za psihoterapiju:
· Stav klijenta prema problemu i tretmanu (motivacija i uvid)
· Emocionalna sloboda klijenta
· Akutna depresija*
· Generalni emocionalni status (kvalitet relacija, strategije prevladavanja, kvalitet personalnog razvoja, dijagnoze...)*
· Intelektualno postignuće (IQ, stepen i kvalitet edukacije, intelektualna interesovanja, socijalni status...)*
*Terapeuti procenjuju da će oni sa većom patnjom, boljim socijalnim statusom i skorim početkom poremećaja više napredovati i ostaju dosledni u toj proceni čak i kada objektivno to nije registrovano 

· Uobičajeni zadaci procene u kontekstu psihoterapije 
· Procena podobnosti klijenta za tretman 
· globalna 
· Specifična (selekcija tretmana)
· Psihološka procena u konstrukciji plana tretmana
· Psihološka procena i praćenje toka tretmana
· Procena za potrebe evaluacije ishoda tretmana.

· Najčešće oblasti procene kad je u pitanju procena podobnosti za tretman
· Procena tretabilnosti problema
· Procena kvaliteta spremnosti klijenta za psihološku promenu
· Procena indikacionog područja radi preporuke tipa tretmana
· Procena postojanja izvora mogućih poteškoća ili prepreka za odvijanje tretmana 

· Relevantna pitanja na koja procenjivač treba da se usmeri i na koja treba da da odgovor za svakog pojedinačnog klijenta u kontekstu donošenja odluje o tipu preporučenog tretmana  (Groth-Marnat, 2003) 
· seting tretmana (ambulantni, hospitalni...)
· intenzitet tretmana (učestalost...)
· format tretmana (individualna, grupna....)
· ciljevi tretmana (kratkoročni, dugoročni, simptomatski, strukturalne promene...)
· terapijski modalitet
· specifične terapijske strategije, metode i tehnike
· direktivnost tretmana i kvalitet relacije

· Empirijski ustanovljeni kriterijumi za selekciju tretmana (Beutler i sar. 1994, 2002, 2004, Norcross i Wampold, 2019) 
· Stepen ozbiljnosti problema
· Stepen oštećenja funkcionalnosti ispitanika /oštećenje radnog, socijalnog, kognitivnog, somatskog funkcionisanja/
· Postojanje i intenzitet subjektivne patnje
· Kompleksnost problema /komorbiditet, pervazivnost, repetitivnost problema i hroničnost problema, poremećaji ličnosti/
· Spremnost za promenu
· Sklonost za razvijanje otpora /trajna ili situaciona/
· Socijalna podrška
· Stil prevladavanja /internalisti i eksternalisti

· Navedena lista nije konačna nego je rezultat dosadašnjih istraživanja 
· Ove varijable treba stalno posmatrati u širem kontekstu i u međusobnoj interakciji 
· Posebno značajan interaktivni doprinos stila terapeuta i podudaranja karakteristika i očekivanja klijenta i terapeuta i kvaliteta terapijske relacije. 

· Procena u svrhu konstrukcije plana tretamana 
· Plan tretmana:
· Organizovan konceptualni napor da se dizajnira program koji unapred određuje specifične korake kojima će terapeut pomoći klijentu da reši svoju aktuelnu nefunkcionalnost.
· Kompleksan proces koji uključuje sekvencijalne odluke sa odmeravanjem informacija u vezi klijentovih karakteristika sa jedne strane i komponenata i karakteristika tretmana sa druge strane.
· Plan tretmana mora biti:
· Specifikovan kroz
· definisanje problema (uključuje pitanja šta se dešava klijentu, koje simptome - tegobe klijent manifestuje i kako to kompromituje klijentovo željeno stanje),
· definisanje ciljeva tretmana i
· definisanje predviđene intervencije.
· Individualizovan da zadovolji klijentove potrebe i ciljeve
· Merljiv u terminima setinga koji može biti upotrebljen da označi klijentov progres. 
· Kako razviti plan tretmana? 
· Baza svakog efikasnog plana tretmana je prikupljanje podataka kroz bio-psiho-socijalnu procenu.
· Kliničar sistematski otkriva šta čini klijentov problem i koji su mu kapaciteti za tretman kroz
· Biografske podatke,
· Uvid u aktuelne stresore, 
· Emocionalni status, 
· Uvid u socijalnu mrežu,
· Uvid u veštine prevladavanja,
· Uvid u interpersonalne relacije i konflikte,
· Motivacioni status,
· Stanje fizičkog zdravlja i sl.
· Na osnovu prikupljenih podataka kliničar definiše makro plan i mikro plan tretmana.
· Elementi makro plana tretmana 
· Makro plan čine spoljašnji uslovi kontekst u kojem će se tretman odvijati. 
· Uslovi tretmana,
· Format tretmana (interpersonalni kontekst u kojem će se odvijati tretman),
· Strategije i tehnike
· Trajanje i učestalost tretmana
· Upotreba medicinskih tretmana. 
· Elementi mikro plana tretmana 
· Elementi koji se tiču: 
· Sadržaja intervencije (proističu iz oblasti koja je zahvaćena problemom i tipa problema) i 
· Procesa i stila intervencije (proističu iz kognitivnog stila klijenta i terapeuta) 
· Koraci za konstrukciju mikro plana tremana 
· Selekcionisati problem
· Definisati problem
· Definisati globalne ciljeve (osnovne strategije za rešavanje problema)
· Definisati podciljeve
· Kreirati intervencije. 
· Eganovi kriterijumi za evaluaciju plana tretmana 
· Da li je strategija jasna?
· Da li je strategija relevantna za problem ili cilj?
· Da li je strategija realna?
· Da li je odgovarajuća (moguća) za klijenta?
· Da li je usklađena sa klijentovim vrednostima?
· Da li je dokazano efektivna?


Forenzički kontekst

Odnosi se na kliničku procenu koja se sprovodi sa osobama koje su u nekom sudskom procesu, bilo kao počinioci nekog dela, bilo kao žrtve, svedoci ili da su učesnici nekog procesa za čije je sprovodjenje nadležan sud.

Nije definisan institucijom u kojoj psiholog radi nego za koju radi ili po čijem zahtevu radi procenu.

Najčešći naručioci kliničke procene u ovom kontekstu su pravni zastupnici stranaka ili sudija ili psihijatar...

Najčešći klijenti su ili počinioci nekog dela ili žrtve nekog dela ili svedoci dela ili su stranke u nekom parničnom postupku

Procena = veštačenje

Psiholog nastupa kao stručni svedok, veštak
izveštaj = ekspertiza
Izveštaj se daje pismeno, ali često podrazumeva da će se usmeno braniti 

Velike oblasti procene

· Ličnost klijenta – koje su osobine ličnosti klijenta i kako su povezane sa učinjenim delom ili sa nekim drugim aspektom funkcionisanja koji je predmet sudskog postupka
· Prisustvo psihosocijalne disfunkcionalnosti – da li /je/ interferira/la/ sa sposobnošću klijenta da donosi adekvatne odluke; da li je posledica traumatizacije kod žrtve; da li umanjuje sposobnost osobe da obavlja određene funkcije...
· Intelektualna zrelost klijenta – kvantitativni i kvalitativni pokazatelji intelektualnog razvoja i statusa klijenta u kontekstu procene njegove sposobnosti da donosi odluke ili učestvuje u određenim procedurama
· Emotivna zrelost klijenta – procenjuje se širina i intenzitet emocionalnih odgovora, usaglašenost emocionalnih odgovora sa situacijom, mogućnost emocionalne kontrole i stepen impulsivnosti, nivo frustracione tolerancije, kvalitet emocionalnog vezivanja i sposobnost razvijanja saosećajnosti...
· Socijalna zrelost klijenta – kvalitet ostvarenih relacija sa užim i širim okruženjem, kvalitet moralnog rasuđivanja, stepen autonomnog delovanja i sklonost sugestibilnosti...
· Motivacija klijenta – motivacija počinioca, motivacija žrtve, svedoka, roditelja, usvojitelja...
· Svi ometajući faktori i okolnosti – šta je dodatno moglo da utiče na sposobnost donošenja odluka i prosuđivanje klijenta, na njegovu percepciju ili nameru, odnosno da li je nešto kompromitovalo mentalno stanje klijenta čime se može bolje razumeti njegovo ponašanje u situaciji izvršenja dela. /npr. senzitivnost, rigidnost, odbrambenost, povećan stres, izmenjen hormonalni status, uticaj psihoaktivnih substanci, specifičnost uzrasta.../

Najčešći zadaci:
· Veštačenje procesne kompetentnosti
· Veštačenje uračunljivosti
· Veštačenje duševne zrelosti
· Veštačenje ličnosti /verodostojnost svedoka/
· Veštačenje traumatizovanosti
· Veštačenje o dodeli starateljstva
· Procena poslovne sposobnosti....

Veštačenje procesne kompetentnosti

· Da li je ispitanik mentalno sposoban da razume situaciju suđenja i da kompetentno učestvuje u njoj.
· prisebnost u vezi priznavanja zločina
· zrelost u vezi davanja izjava o učešću u zločinu
· sposobnost praćenja suđenja i razumevanja procesa iznošenja dokaza
· sposobnost razumevanja posledica suđenja
· sposobnost da razume kaznu i da je podnese bez ozbiljnije traumatizacije 

· Privremena i trajna nekompetentnost
· Važno razlikovati od veštačenja uračunljivosti

Veštačenje uračunljivosti

· Uračunljivost se odnosi na sposobnost razumevanja situacije i svojih postupaka i posledica tih postupaka kao i mogućnosti da se tim postupcima voljno upravlja

Temelji se na pretpostavci da čovek može da bude kriv samo ako je bio sposoban da odgovorno sprovede određeno delo /zna šta radi, zna da to nije dobro, zna da to društvo ne odobrava, može svojevoljno da odluči da ga čini ili ne/

Da li postoje pokazatelji u mentalnom stanju ispitanika koji bi ukazivali da postoji opravdana sumnja da je klijent u vreme izvršenja dela bio neuračunljiv

Procenjuje se priroda i efekat potenicjalnih faktora koji su mogli da umanje uračunljivost isptianika

Procenjuje se i stepen neuračunljivosti:

· potpuna neuračunljivost /psihotični šub, halucinarane naredbe, paranoidni sindrom, kverulentni delirijum.../

· Bitno umanjena uračunljivost /značajno izmenjena svest inače funkcionalne osobe – snažna emocionalna reakcija, snažna sugestibilnost osobe sa mentalnom deterioracijom ili poremećajem ličnosti, uticaj psihoaktivnih substanci.../

· Umanjena uračunljivost /Osoba je mogla da postupa pribrano, ali su izvesne okolnosti dovele do smanjenja te pribranosti – psihologija gomile, panika, acting out u situaciji akumuliranog stresa, blaže alkoholisano stanje.../

· Potpuna uračunljivost

· Razlikujemo i privremenu i trajnu neuračunljivost.

Veštačenje duševne zrelosti

Da li postoje indikatori da je neko delo učinjeno od strane osobe koja nije dovoljno duševno (intelektualno, emocionalno, socijalno) zrela da razume svoje postupke, da predvidi njihove posledice ili da upravlja njima.

· najčešće se u najvećoj meri oslanja na procenu intelektualne zrelosti
· relevantni su podaci i o uzrastu, dominantnim karakteristikama ličnosti, indikatorima psihopatološkog procesa..

· Nezrelost može biti prolazna (uzrast, neadekvatne životne okolnosti) ili trajna (struktura ličnosti, deterioracija, organski ireverzibilni procesi...)

· Svrha je olakšavanje odluke o tipu intervencije.

Veštačenje ličnosti

Najčešće je u pitanju procena verodostojnosti svedoka ili žrtve

Procenjuje se da li postoje neki trajni ili prolazni procesi koji dovode u sumnju istinitost svedočenja

· Zadatak delikatan posebno kada je u pitanju procena kompetentnosti deteta, moguće žrtve zlostavljanja (sugestibilnost, imaginacija, detetova motivacija, kvalitet relacije sa navedenim zlostavljačem, kvalitet relacije sa članovima porodice, da li dete pokazuje osobine i ponašanja tipična za decu žrtve zlostavljanja...)

Veštačenje traumatizovanosti

Procena da li se kod žrtve neke povrede ili kod svedoka nekog traumatičnog događaja ili kod žrtve mobinga ili druge vrste izloženosti nekom traumatskom iskustvu  mogu registrovati indikatori psihološke traumatizovanosti koji se prvenstveno mogu pripisati tom iskustvu ili posledicama tog iskustva

· Da li traumatizovanost ometa svakodnevno funkcionisanje i da li je ta ometenost privremena ili trajna

· Dve su česte situacije: osoba je ranije adekvatno funkcionisala i osoba je i pre ovog iskustva bila u izvesnoj meri nefunkcionalna

· Procena agravacije i simulacije

Veštačenje o dodeli starateljstva

Najčešće se sprovodi u situacijama razvoda roditelja ili kada dete treba da promeni ili dobije staratelja.

Procenjuje se i kome dodeliti starateljstvo i kako organizovati dinamiku viđanja deteta sa roditeljem nestarateljem.

· Prvenstveni kriterijum je dobrobit deteta: kapaciteti staratelja da pruži onu vrstu brige koja je najprikladnija specifičnim potrebama konkretnog deteta

· Sposobnosti roditelja koje se procenjuju:
· sposobnost uspostavljanja i pokazivanja emocionalne vezanosti
· da detetove potrebe stavi ispred svojih potreba
· da obezbedi stalnu i doslednu negu
· da balansirano (dosledno i fleksibilno) sprovodi vaspitne metode
· da ima dovoljno očuvanu sposobnost testiranja realnosti
· da poseduje dobru emocionalnu modulaciju i kontrolu impulsivnosti
· da pokazuje adekvatnu frustracionu toleranciju
· da obezbedi adekvatan kontakt sa drugim roditeljem
· da ne razvija emocionalno otuđenje od porodice razvedenog roditelja

· Procena uključuje i procenu psihopatoloških ispoljavanja jednog ili oba roditelja

· Procena da li dijagnostikovani poremećaj ometa roditelja da kontinuirano brine o detetu bez rizika da budu ugroženi detetovni interesi i uslovi za adekvatan razvoj

· Ovo uključuje i procenu kapaciteta šire porodice da amortizuje disfunkcionalnost roditelja (posebno kada su oba roditelja smanjeno funkcionalna)

· Predmet procene je i kvalitet relacije koju dete uspostavlja sa svakim roditeljem i priroda i intenzitet eventualnog konflikta među roditeljima

· Procenjuje se i kvalitet uspostavljenog razvoja deteta 

· Procena znakova neprilagođenosti kod deteta i emocionalne otuđenosti ili drugih oblika neprimerene emocionalne reakcije prema drugom roditelju

Zdravstveni kontekst

Odnosi se na procenu koja se sprovodi u institucijama koje se bave somatskim funkcionisanjem pacijenata /najčešće odeljenja interne medicine, pedijatrije, akušerska i ginekološka odeljenja, hirurgija, traumatologija, onkologija, odeljenja za infektivne bolesti, dispanzeri...

Psiholozi se češće bave sprovođenjem različitih psiholoških intervencija u okviru preventive, kurative ili rehabilitacije nego izolovanom procenom

Najčešće procena i intervencije u ovom kontekstu će se obavljati sa osobama koje inače adekvatno funkcionišu

Najčešći zadaci su:
· Klinička procena u svrhu pripreme pacijenta za neku intervenciju
· Procena psihosocijalnih faktora koji interferiraju sa tokom tretmana /procena vulnerabilnosti klijenta na razvoj psihološke disfunkcionalnosti/
· Procena efekata bolesti i tretmana na kvalitet življenja pacijenta i njegove porodice
· Procena rizičnih navika i životnog stila pacijenta
· Procena pacijentove spremnosti da menja nezdrave životne navike


Kontekst socijalne zaštite

Odnosni se na kliničku procenu pojedinaca i malih grupa koje se primarno bave zaštitom osoba čiji je materijalni, profesionalni, stambeni ili neki drugi status ugrožen i koja zbog toga trebaju neku dodatnu zaštitu države. /Centri za socijalni rad, savetovališta, sigurne kuće, centri za porodični smeštaj; domovi za decu i omladinu, dečija sela, zavodi za vaspitanje dece i omladine, domovi za odrasle, geronotološki centri i domovi za stare...

· Procena se najčešće sprovodi u okviru intervencije, retko odvojeno.

· Procena se uglavnom sprovodi naturalističkim metodama

· Često se sprovodi u prirodnom okruženju klijenta

· Retko je cilj klasifikacija a češće je procena potreba klijenata i njegovih kapaciteta da pomoć prihvati i da se adaptira na izmenjene životne uslove

· Najčešći zadaci:
· Procena kognitivnih sposobnosti dece ometene u razvoju u svrhu kategorizacije ili smeštanja u neku ustanovu
· procena personalnih karakteristika deteta koje je učinilo neko delo
· procena kapaciteta porodice da održi kontrolu nad detetom koje je počinilo neko delo
· procena u svrhu davanja predloga za adekvatnu vaspitnu meru
· procena potreba deteta u procesu razvoda roditelja i kvaliteta relacije deteta sa svakim od roditelja u svrhu donošenja odluke o starateljstvu
· procena potreba deteta bez adekvatnog roditeljskog staranja u svrhu određivanja optimalnog smeštaja deteta
· procena stepena adaptacije deteta koje je smešteno u neku ustanovu ili hraniteljsku porodicu
· sprovođenje forenzičkog intervjua sa detetom žrtvom zlostavljanjaradi procene detetovih kapaciteta da pred sudskim organom svedoči o zlostavljanju....



